13.

Az EU-minősített adatot a következő szintek egyikére kell besorolni: — „TRÈS SECRET UE/EU TOP SECRET”, e határozat 2. cikkének d) pontja szerint, amennyiben napvilágra kerülése várhatóan: a) közvetlen fenyegetést jelent az Unió vagy egy vagy több uniós tagállam vagy harmadik államok vagy nemzetközi szervezetek belső stabilitása számára, b) kivételesen nagy kárt okoz harmadik államokkal vagy nemzetközi szervezetekkel fenntartott kapcsolatok szempontjából, c) közvetlenül számos emberéletet követelhet, d) kivételesen nagy kárral jár a tagállamok operatív hatékonysága vagy biztonsága vagy más közreműködők személyi állománya, illetve rendkívüli értékkel bíró biztonsági és hírszerzési műveletek folyamatos hatékonysága számára, e) súlyos és hosszú távú károkat eredményez az Unió vagy a tagállamok gazdasága számára; — „SECRET UE/EU SECRET”, e határozat 2. cikkének d) pontja szerint, amennyiben napvilágra kerülése várhatóan: a) jelentős nemzetközi feszültséget kelt, b) súlyos károkkal jár a harmadik államokkal és nemzetközi szervezetekkel fenntartott kapcsolatok szempontjából, c) közvetlen életveszélyt okoz, vagy a közrend vagy a személyi biztonság vagy szabadság súlyos sérelmével jár, d) fontos kereskedelmi vagy politikai tárgyalásokat veszélyeztet, jelentősen hátráltatja az Unió vagy a tagállamok működését, e) súlyos károkkal jár a tagállamok működésének biztonsága számára, vagy magas értékű biztonsági vagy hírszerzési műveletek hatékonysága szempontjából, f) súlyos anyagi károkozással jár az Unió vagy a tagállamok pénzügyi, monetáris, gazdasági és kereskedelmi érdekei szempontjából, g) alapvetően veszélyezteti a legfontosabb szervezetek vagy szereplők pénzügyi életképességét, vagy h) súlyosan akadályozza a fontos gazdasági, kereskedelmi vagy pénzügyi következményekkel járó uniós politikák végrehajtását vagy működését; — „CONFIDENTIEL UE/EU CONFIDENTIAL”, e határozat 2. cikkének d) pontja szerint, amennyiben napvilágra kerülése várhatóan: a) jelentős kárt okoz a diplomáciai kapcsolatoknak, például hivatalos tiltakozást vagy más szankciókat válthat ki, b) veszélyezteti a személyi biztonságot vagy szabadságot, c) súlyosan veszélyezteti kereskedelmi vagy politikai tárgyalások eredményét, hátráltatja az EU vagy a tagállamok működését, d) károkkal jár a tagállamok működésének biztonsága számára, vagy biztonsági vagy hírszerzési műveletek hatékonysága szempontjából, e) alapvetően veszélyezteti a fontosabb szervezetek vagy szereplők pénzügyi életképességét, f) akadályozza bűncselekmények vagy terrorista cselekmények felderítését vagy megkönnyíti ezek elkövetését, g) alapvetően ellentétes az Unió vagy a tagállamok pénzügyi, monetáris, gazdasági és kereskedelmi érdekeivel, h) súlyosan akadályozza a fontos gazdasági, kereskedelmi vagy pénzügyi következményekkel járó uniós politikák végrehajtását vagy működését; — „RESTREINT UE/EU RESTRICTED”, e határozat 2. cikkének d) pontja szerint, amennyiben napvilágra kerülése várhatóan: a) előnytelen az Unió általános érdekei szempontjából, b) hátrányosan hat a diplomáciai kapcsolatokra, c) lényeges károkozással jár személyek vagy vállalatok számára, d) hátrányos az Unió vagy a tagállamok által folytatott kereskedelmi vagy politikai tárgyalások szempontjából, e) megnehezíti az Unió vagy a tagállamok hatékony belső biztonságának fenntartását, f) akadályozza az uniós politikák hatékony végrehajtását vagy működését, g) hátráltatja az Unió hatékony irányítását és az Unió műveleteit, h) sérti a Parlament harmadik felek által szolgáltatott adatok minősített státuszának fenntartására irányuló kötelezettségvállalásait, i) sérti az adatok terjesztésére vonatkozó szabályozási korlátozásokat, vagy j) pénzügyi veszteséget okoz vagy elősegíti jogtalan nyereség vagy előny képződését személyek vagy vállalatok számára, k) bűncselekmények felderítésének sérelmével jár vagy megkönnyíti ezek elkövetését.